Biblija (Tomislav Dretar)/Kraljica od Sabe posjećuje Sulejmana (1 Kr)


Kraljica od Sabe posjećuje Sulejmana (1 Kr) 

Kraljica od Sabe posjećuje Sulejmana (1 Kr)
(2 Krn 9.112)

10 1 Kraljica od Sabe bijaše čula govoriti o ugledu kojeg Sulejman dugovaše ALLAHU; ona ga dođe provjeriti svojim zagonetkama.  
2 Ona stiže u Jeruzalem s jednom velikom pratnjom, devama natovarenim mirisnim tvarima velikom količinom zlata  i dragog kamenja.  Kad je stigla kod Sulejmana, ona mu reče sve što imade na srcu.  
3 Sulejman joj dade odgovor na sva pitanja:    ni jedno pitanje ne bi tako teško da mu kralj nije znao odgovor.  
4 Kraljica od Sabe vidje svu mudrost Sulejmanovu, kuću koju bijaše sagradio, 
5 hranu s njegovog stola, smještaj njegovih slugu, vrijednost njegovih slugu  i njihove livreje, njegove peharnike, holokauste koje nuđaše u Kući ALLAHOVOJ i ona izgubi dah.  
6 Ona reče kralju:    ” To bijaše istinom što sam čula govoriti u svojoj zemlji o tvojim riječima i tvojoj mudrosti.  
7 Nisam vjerovala tim pričama sve dok nisam došla i nisam to vidjela svojim vlastitim očima, a evo kako mi nisu otkrili no polovicu od toga! Ti nadilaziš u mudrosti i u vrijednosti ugleda ono o čemu sam ja čula govoriti.  
8 Sretni tvoji ljudi, sretne tvoje sluge, oni koji stalno mogu biti u tvojoj prisutnosti i slušati tvoju mudrost.  
9 Blagoslovljen budi ALLAH, tvoj Gospodar, koji je htio staviti tebe na prijestol Izrailov; to je zato što ALLAH voli Izrail zauvijek  da te je postavio kraljem za vršiti pravdu i zakon.  “ 
10 Ona dade kralju 120 talenata zlata, mirisne tvari u velikoj količini, i dragocjenog kamenja.  Nikad više ne stiže toliko mirisnih tvari kao onda kad ih kraljica od Sabe dade Kralju Sulejmanu.
11 Lađe Hiramove koje bijahu prevozile zlato iz Ofira bijahu također dovezle sandalovog drveta u velikoj količini i dragoga kamenja.  
12 Tim sandalovim drvetom kralj načini naslone za Kuću ALLAHOVU i kraljevsku kuću, kao i citre i harfe za pjevača.  Nikad više ne stiže sandalovog drveta, sve do danas nije ga se više vidjelo.
13 Kralj Sulejman dade kraljici od Sabe sve što je ona željela tražiti, ne računajući poklone koje joj je kralj Sulejman sam mogao učiniti.  Potom ona se vrati i ode u svoju zemlju, ona i njene sluge.